《谢李舍人题额》
宋代·邓肃

寸草春未报，秋风树不停。
三年真忽尔，过隙白驹奔。
庐坟吾岂敢，北堂有老人。
作庵居释子，佛事勤朝昏。
太史怜此意，高额揭显亲。
梁间垂玉箸，壁上霭飞云。
顾我何为者，传家空一经。
栖迟已三十，寒灯尚短檠。
此辕将适楚，捩手或翻羹。
那能为亲显，只可充添丁。
但念我先人，白首困飘零。
射策不逢赏，青衫脱王庭。
今焉逢太史，发挥身后名。
坐令九泉下，冷骨复生春。
显扬政在此，松楸万世荣。
作诗敢论报，欲为肌上铭。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。